Ar chafe malet munut hag ar sukr a daoler en dour yen, ha lakaet e vez pep tra da dommañ betek ma vefe tost da virviñ. Tennañ ar gastelodenn diwar an tan a ranker ober pa grog ar chafe da spoumañ, goude-se e vez lakaet war an tan en-dro. An dra-se a ranker ober meur a wech, an niver a wechoù a cheñch diouzh ar vro, pe diouzh boazioù an dud. Servijet e vez ar chafe turk pa vez tomm-tre. Ar gwellañ tra dober eo sunañ ar chafe, mod-all e lonker ur bern mal-kafe. Ouzhpennañ a challer ivez kardamon pe pistachez, pe dour orañjez.